CELEX: 62020CN0375
Language: el
Date: 2020-08-10 00:00:00
Title: Υπόθεση C-375/20: Αίτηση προδικαστικής αποφάσεως την οποία υπέβαλε το Tribunal da Relação de Coimbra (Πορτογαλία) στις 10 Αυγούστου 2020 — Liberty Seguros, SA κατά DR

19.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 348/10
            
         
      Αίτηση προδικαστικής αποφάσεως την οποία υπέβαλε το Tribunal da Relação de Coimbra (Πορτογαλία) στις 10 Αυγούστου 2020 — Liberty Seguros, SA κατά DR
      (Υπόθεση C-375/20)
      (2020/C 348/14)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal da Relação de Coimbra
      
         Διάδικοι στην υπόθεση της κύριας δίκης
      
      
         Εκκαλούσα: Liberty Seguros, SA
      
         Εφεσίβλητος: DR
      
         Παρεμβαίνοντες: Fundo de Garantia Automóvel, VS, FN, JT, Seguradoras Unidas, SA
      
         Προδικαστικό ερώτημα
      
      Αντιβαίνει στο [ενωσιακό] δίκαιο, και ιδίως στην οδηγία 2009/103/ΕΚ (1) του Ευρωπαϊκού Κοινοβουλίου και του Συμβουλίου, εθνική νομοθεσία που επιτρέπει την επίκληση, έναντι των ζημιωθέντων τρίτων και του Fundo de Garantia Automóvel, της ακυρότητας ασφαλιστικής συμβάσεως η οποία καλύπτει την αστική ευθύνη που προκύπτει από την κυκλοφορία αυτοκινήτων οχημάτων, όταν η εν λόγω ακυρότητα απορρέει από το γεγονός ότι ο λήπτης της ασφαλίσεως χρησιμοποιούσε το ασφαλισμένο όχημα για την αμειβόμενη, λαθραία και παράνομη μεταφορά προσώπων και εμπορευμάτων και απέκρυψε τον σκοπό αυτόν από την ασφαλιστική εταιρία; Θα ίσχυε η ίδια απάντηση ακόμη και αν οι επιβάτες γνώριζαν τον λαθραίο και παράνομο χαρακτήρα της μεταφοράς αυτής;
      
         (1)  Οδηγία 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής (ΕΕ 2009, L 263, σ. 11).